ກຸ່ມປົກປ້ອງສິດທິມະນຸດ ຮຽກຮ້ອງໃຫ້ໄທ ສືບສວນເບິ່ງຄວາມຮຸນແຮງ ໃນປີກາຍນີ້
ກຸ່ມປົກສິດທິມະນຸດ Human Rights Watch ຖິ້ມໂທດໃສ່ລັດຖະບານໄທ ກ່ຽວກັບການເສຍຊີວິດ ຂອງພວກປະທ້ວງ
ກຸ່ມປົກສິດທິມະນຸດ Human Rights Watch ຮຽກຮ້ອງໃຫ້ລັດຖະບານໄທ ດຳເນີນ ຄະດີຕໍ່ພວກທີ່ຮັບຜິດຊອບໃນການຂ້າຟັນລັນແທງໃນລະຫວ່າງການປະທ້ວງຕໍ່ຕ້ານລັດ ຖະບານໃນປີກາຍນີ້ ແລະກຸ່ມດັ່ງກ່າວຍັງເວົ້າອີກວ່າ ລັດຖະບານເປັນຜູ້ຮັບຜິດຊອບ ຕໍ່ ການປາບປາມທີ່ແນເປົ້າໝາຍໃສ່ພວກນັກການເມືອງຝ່າຍຄ້ານທີ່ຍັງດໍາເນີນຢູ່ຕໍ່ມາຂະນະ ທີ່ປະເທດໄທພວມຈະຈັດໃຫ້ມີການເລືອກຕັ້ງຂຶ້ນໃນທົ່ວປະເທດ ຜູ້ສື່ຂ່າວ VOA ນາຍ Daniel Schearf ມີລາຍງານກ່ຽວກັບເລື່ອງນີ້ຈາກບາງກອກ ກຸ່ມປົກປ້ອງສິດທິມະນຸດ Human Rights Watch ກ່າວວ່າ ລັດຖະບານໄທ ບໍ່ໄດ້ດຳເນີນການສືບສວນ ຢ່າງຄົບຖ້ວນ ກ່ຽວກັບຄວາມຮຸນແຮງທາງດ້ານການ ເມືອງໃນປີກາຍນີ້ທີ່ໄດ້ມີການຖິ້ມໂທດໃສ່ທັງພວກທະ ຫານແລະພວກປະທ້ວງຝ່າຍຄ້ານນັ້ນ ໃນປີກາຍນີ້ ພວກປະທ້ວງຕໍ່ຕ້ານລັດຖະບານ ທີ່ຮູ້ກັນ ໃນນາມພວກເສື້ອແດງ ຫລື ນປຊ ຈຳນວນຫຼາຍພັນ ຄົນໄດ້ເຂົ້າຢຶດຄອງຖະໜົນຫົນທາງສາຍຕ່າງໆໃນເຂດ ບາງກອກ ເພື່ອຮຽກຮ້ອງໃຫ້ມີການເລືອກຕັ້ງໃໝ່ ຫຼັງ ຈາກໄດ້ມີການປະເຊີນໜ້າກັນເປັນເວລານຶ່ງເດືອນຄືແຕ່ ເດືອນມີນາຫາເດືອນພຶດສະພານັ້ນ ລັດຖະບານ ໄດ້ສັ່ງ ໃຫ້ພວກທະຫານຫາທາງຢຸດເຊົາການປະທ້ວງ ການ ປະທະກັນທີ່ຕິດຕາມມາເຮັດໃຫ້ມີຜູ້ເສຍຊີວິດ 90 ຄົນ ຊຶ່ງສ່ວນໃຫຍ່ແລ້ວແມ່ນເປັນພົນລະເຮືອນ ທ່ານ Brad Adams ຜູ້ອຳນວຍການຝ່າຍເອເຊຍຂອງກຸ່ມປົກປ້ອງສິດທິມະນຸດ Human Rights Watch ກ່າວຕໍ່ກອງປະຊຸມຖະແຫຼງຂ່າວທີ່ບາງກອກໃນວັນອັງຄານວານນີ້ວ່າເປັນ ທີ່ປາກົດວ່າພວກມືປືນຂອງທະຫານໄດ້ແນເປົ້າໝາຍໃສ່ພົນລະເຮືອນ ທ່ານ Adams ເວົ້າວ່າ ທ່ານ Adams ກ່າວວ່າ ປະວັດໃນການບໍ່ຖືກລົງໂທດຂອງກອງທັບພວມເປັນອຸບປະສັກ ຂັດຂວາງຕໍ່ການປົກຄອງດ້ວຍຕົວບົດກົດໝາຍແລະປະຊາທິປະໄຕຂອງໄທ ທ່ານກ່າວວ່າ ພວກທະຫານບໍ່ໄດ້ເອົາຫົວຊາ ນໍາຄະນະກຳມາທິການກວດສອບແລະຄົ້ນ ຫາຄວາມຈິງເພື່ອຄວາມປອງດອງຊາດທີ່ລັດຖະບານໄດ້ແຕ່ງຕັ້ງຂຶ້ນມານັ້ນແລະຄະນະກໍາ ມາທິການດັ່ງກ່າວ ກໍບໍ່ໄດ້ຮັບຊັບພະຍາກອນພຽງພໍ ເພື່ອດຳດເນີການສືບສວນຢ່າງຄົບ ຖ້ວນ ຊຶ່ງທ່ານທານີ ທອງພັກດີໂຄສົກຂອງກະຊວງການຕ່າງປະເທດໄທໄດ້ກ່າວປ້ອງກັນ ດັ່ງນີ້ ທ່ານທານີເວົ້າວ່າ ກຸ່ມປົກປ້ອງສິດທິມະນຸດ Human Rights Watch ຍັງໄດ້ຕຳໜິຕິຕຽນພວກຜູ້ນຳກຸ່ມເສື້ອ ແດງບາງຄົນນໍາກ່ຽວກັບຄວາມຮຸນແຮງທີ່ໄດ້ເກີດຂຶ້ນ ໂດຍເວົ້າວ່າຜູ້ນຳບາງຄົນຂອງກຸ່ມເສື້ອ ແດງໄດ້ໃຫ້ການສະໜັບສະໜຸນຢ່າງເປີດແປນຕໍ່ກຸ່ມກຳລັງປະກອບອາວຸດທີ່ເອີ້ນກັນວ່າພວກ “ເສື້ອດຳ” ທີ່ອອກມາປະທະກັບພວກທະຫານໄທນັ້ນ ກຸ່ມ Human Rights Watch ກ່າວຕໍ່ໄປວ່າ ແລະໃນຂະນະທີ່ພວກທະຫານໄທເຄື່ອນກຳ ລັງເຂົ້າໄປເພື່ອຢຸດຕິການປະທ້ວງນັ້ນ ພວກຜູ້ນຳເສື້ອແດງບາງຄົນ ໄດ້ຊຸກຍູ້ໃຫ້ມີການ ປຸ້ນ ສະດົມເອົາເຄື່ອງຂອງແລະຈູດເຜົາທຸລະກິດແລະຕຶກອາຄານຫຼາຍສິບແຫ່ງ ຢູ່ໃນເຂດໃຈກາງ ບາງກອກ ນອກນັ້ນທ່ານ Brad Adams ຍັງໄດ້ຕຳໜິຕິຕຽນການປຸກລະດົມຂອງລັດຖະບານທີ່ຮຽກ ຮ້ອງໃຫ້ທຳການກວດກາພວກຝ່າຍຄ້ານ ໂດຍການນຳໃຊ້ກົດໝາຍຕ່າງໆທີ່ຫ້າມການໝິ່ນ ປະໝາດກະສັດນັ້ນ ທ່ານ Adams ເວົ້າວ່າ ສ່ວນໂຄສົກລັດຖະບານ ທ່ານທານີ ທອງພັກດີນັ້ນ ກໍໄດ້ກ່າວປ້ອງກັນ ການປິດໜັງສືພິມ ສະຖານີວິທະຍຸແລະເວັບໄຊທ໌ຫຼາຍຮ້ອຍແຫ່ງຂອງພວກເສື້ອແດງນັບແຕ່ໄດ້ມີການປະທ້ວງ ມາໂດຍເວົ້າວ່າ ມັນໄດ້ດຳເນີນໄປພາຍໃຕ້ການປົກຄອງດ້ວຍຕົວບົດກົດໝາຍ